da da da da da da sv da da da da da da da da da da en en
Svanholm Park bliver skrællet - Svanholm Cricketklub
Torsdag d. 3. oktober 2013 kl. 07:15 af Henrik Pfaff
Når Svanholms cricket spillere diskuterer vores bane plejer det at dreje sig om brok. Normalt at græsset er for højt eller også er der andet i vejen. Især kan de ikke forstå, at banen ikke er så hurtig om foråret som om efteråret Det der med, at banen er blød om foråret og hård om efteråret er en af naturens kendsgerninger, som visse nægter at acceptere.
De gør sig vidst ikke helt begreb om, hvilke omkostninger, der er forbundet med at holde en bane som den på Svanholm Park, hvor græsset – specielt indkøbt som cricket græs – er væsentlig mindre modstandsdygtigt end almindeligt græs.
Den lange tørkeperiode i sommers medførte store huller i banen, når græsset døde pga. mangel på vand.
Hullerne gav store ujævnheder, når de gik over i det almindelige græs.
Det visne græs havde lagt sig i hullerne og forhindrede nyt græs i at vokse op.
Kommunen har derfor måttet entrere med et firma, der tirsdag begyndte at skrælle næsten alt det øverste levende og døde græs af banen samtidig med at der blev skåret ned i underlaget, så der kom luft til det sammenpressede jord under plænen, der indeholdt et tykt lag af græsrester, der forhindrede nyt i at komme frem.
Afskrælningen vil tage et par dage hvorefter der bliver sået nye græsfrø.
Vognen th skræller toplaget af og ridser en revne på et par centimer i jorden og fører græsset over i vognen til venstre. Den bageste vogn kommer og henter det afskrællede græs og kører det ud på parkeringspladsen, hvorfra det bliver hentet til destruktion.
Sådan arbejdes der med afskrælningen og “furelavningen”
En sådan maskine er ikke en billig sag og operationen var ikke billig for kommunen